السلام عليكم ورحمة الله وبركاته. اهلا بحضراتكم. في الفيديو رقم واحد وتلاتين من مقاطع حظر تجول رقم تلاتة من مقاطع تدبر سورة هود. الليلة ليلة آآ واحد رمضان كل عام وانتم بخير
وربنا يتقبل منكم ويعينا ويعينكم على صيام رمضان وقيام رمضان وتدبر القرآن. احب افكركم قبل ما نبدأ كل واحد يجيب مصحف اللي ما جابش مصحف يقوم بسرعة يجيب مصحف وهنبدأ النهاردة ان شاء الله الاية تسعة. هناخد تسعة وعشرة وحداشر ان شاء الله كفاية كده
آآ الايات الحقيقة تسعة وعشرة بتورينا قد ايه الانسان بطبيعته غير ناضج ومتقلب وهوائي واول ما الحال يتغير هو كمان بيتغير ما بيثبتش نفسيا. ما هوش ثابت اعوذ بالله السميع العليم من الشيطان الرجيم. افتح معي واقرا معي
اية تسعة ولئن اذاقنا الانسان منا رحمة ثم نزعناها منه انه ليؤوس كفور الاية عشرة ولئن ابقناه نعماء بعد ضراء مسته ليقولن ذهب السيئات انه لفرح فخور ازا دوقنا الانسان رحمة معناها هنا نعمة زي الصحة المال الشعور بالامن
ثم نزعناها يصحى في يوم يلاقي الصحة راحت او الفلوس راحت او الشعور بالامن راح وبقى خايف يخرج من بيته زي وضعنا دلوقتي شعور بعدم الامن الحقيقة استخدام تعبير ثم نزعناها. هو كان ممكن تبقى ثم اخذناها. يعني كان ممكن جدا الاية تكون كده لان اذاقنا الانسان من
رحمة ثم اخذناها او ثم استرجعناها. لكن نزعناها بتوحي بالتمسك بها انه كان متمسك ومتشبث بهذه النعمة جدا. فلوس صحة امن ايا كانت النعم لما يحصل بقى كده وتنزع النعمة منه بيكون رد فعله ايه
انه ليؤوس كفور نقفل الواتساب عشان ما نقعدش هنا انه ليؤوس كفور. يؤوس صيغة مبالغة لكلمة يائس. مش انه لا يائس. انه لا يؤوس من كافور مبالغة في اللغة العربية تستخدم للتوكيد
على وزن ديق يؤوس على وزن فاعول. يعني كثير الفعل اكول كثير الاكل نئوم كثير النوم بالمناسبة دي لي خالة وهي تلميزة في المدرسة جالها الشهادة بتاعتها بتاعة اخر الشهر وكان لازم جدي يوقعها فلقى نمرها وحشة جدا راح كاتبها في الشهادة
نؤومة كسولة وراح ماضي. طبعا هي بقت مكسورة ترجع الشارع. المهم ما لكوش دعوة بحياتي الشخصية انه ليؤوس كفور. يعني كثير اليأس كثير الكفر وده من المواضع اللي فيها تعبير الكفر بيجي بمعنى كفر النعمة
مش كفر ديني مش كفر بالله لكن كفر النعمة وكفر النعمة عكس شكر النعمة الانسان بيشكر نعمة ربنا بانه يستخدم نعمة ربنا في رضاه. فلو اعطاك مال وقعدت بقى تسرف وتبعتر شمال ويمين
ساند به الفاسدين والزالمين بدل ما تساند به الفقراء والمحتاجين وتنفق على نفسك واهلك باعتدال ده يبقى اسمه كفر نعمة طب انت ما عملتش كده كفر النعمة هنا لا يئوس الكفور يعني شديد الكفر جحود النعمة
فالانسان بطبيعته بطبيعته بيميل لكفر النعمة وبالتالي اول ما بتنزع منه النعمة بيشعر باليأس لانه عارف انه ما يستحقهاش اصلا. فليه ربنا يرجعها له هو ايه سبب يأسه لما بتنزع منه الصحة بتنزع هو كان بيستغلها وحش. فعارف ان هي مش رجعانة
عنده حالة من اليأس هو عارف ان هو ما يستاهلش ولئن اذقناه نعماء بعد ضراء مسته ليقولن ذهب السيئات عني. انه لفرح فخور والعكس صحيح برضه غير ناضج برضه لما بيدوق نعمة
بعد الضراء والبأس اتفرجوا لما ربنا يذهب الفيروس كورونا فيروس اللي احنا فيه ده تخيلوا كده خلال يعني خلال اسبوع زي ما ظهر فجأة يختفي فجأة انتم فاكرين الناس هتنزل في الشوارع تسجد سجود شكر
اللي يفتكر ان ده هيحصل يبقى سازج. الانسان بطبيعته لما بيدوق النعمة زي الصحة بعد ما يمسه الضر زي المرض وانتشار الفيروس او نعمة نعمة الشعور بالامن وانه ممكن يرجع يخرج من بيته تاني ويسلم على الناس بايده تاني ويمسك طرابزين السلم تاني
اقبض الباب تاني بعد ما كان كان خايف من كل دوا. بعد ما مسه الضر بتاع انعدام الامن لدرجة انه غير اسلوب حياته. اخر مرة مسكت ترابزين السلم انت كان امتى؟ من شهر ولا
شهرين اخر مرة صافحت صديق بايدك كان امتى ؟ الناس بعد ما تدوق النعمة هتفرح بطريقة ما فيش فيها شكر لربنا. هيرقصوا في الشوارع والبنات تنزل ترقص فوق العربيات وهتشوفوا حفلات الشواطئ. كل ده هيرجع وشرب
الخمر والموبقات هيرجع. والناس هتتفاخر بان البأس ذهب عنها وتشعر داخليا ان الخطر اصبح بعيد خلي بالك بص على الاية تاني الاية عشرة. ولئن اذقناه نعماء بعد ضراء مسته حتى لو الضراء دي كانت قليلة مسته
ليقولن ذهب السيئات عني انه لفرح فخور المرض والخوف وشبح الفقر والافلاس كل ده خلاص ليقولن ذهب ذهب السيئات عني مش هترجع تاني. مش متصور ان الحياة دي ترجع تاني. بمجرد ذهاب البأس ما بيتصورش رجوعه تاني
مع ان النعمة لما بتذهب برضه ما بيتصورش القاعة تنعف ان هو ما يستاهلش لكن ايه اللي يمنع ان يظهر فيروس جديد بعد اسبوع من ذهاب كورونا واخطر منه كمان. منطقيا ما فيش اي حاجة تمنع
ما فيش طيب ليه الانسان بقى بيبالغ في الفرحة والفخر وكأنه يا ارض انهدي ما عليك هدي سؤال معلش هو غلط الواحد يفرح الاية بتذم الانسان انه لفرح فخور لأ ممكن نفرح
لكن المهم نفرح بايه طب نفرح بايه ؟ هنفرح بايه؟ مين فاكر؟ مين فاكر صورة يونس تمانية وخمسين ارجع ارجع ارجع ارجع ارجع بسرعة هات لي يونس تمانية وخمسين قل بفضل الله وبرحمته فبذلك فليفرحوا. هو خير مما يجمعون. فضل ربنا ورحمة ربنا ونعمة
مش بنفرح بنفسنا وننسب لنفسنا الخير وننسب لنفسنا النجاح. وكأنه شيء ذاتي فينا. وننسى ان ده كله فضل من ربنا طيب سؤال بقى كده خلصنا الاية تسعة وعشرة. هل كل الناس كده
مش ناضجة وياؤوسة وكافورة وفرحة وفخورة لأ في استسناء الاستثناء ده الاية حداشر اقرا الاية حداشر الا الذين صبروا وعملوا الصالحات. اولئك لهم مغفرة واجر كبير. مش كل الناس وحشة كده
الناس كلها الا استثناء. القلة الذين صبروا صبروا على ايه صبروا على اللي في الاية تسعة وصبروا على اللي عشرة ازاي؟ هات الاية تسعة. ولان اذاقنا الانسان منا رحمة ثم نزعناه
اها منه انه لا يؤزن كفور الا الذين صبروا بيصبروا على ذهاب النعمة بعد ما كانت موجودة يعني يصبروا على الضر بعد النعمة هات الاية عشرة ولئن اذقناه نعماء بعض ضراء مسته ليقولن ذهب السيئات عني انه لفرح فخور الا الذين صبروا
بيصبر على ايه بقى ؟ ده بيصبر على النعمة اصبر على النعمة هو فيه حاجة اسمها اصبر على النعمة؟ اه ده الصبر اربع انواع الصبر ايه اربع انواع واحد الصبر على المصيبة
واحد بيحصل له مصيبة يقول انا لله وانا اليه راجعون. الذين اذا اصابتهم مصيبة قالوا انا لله وانا اليه راجعون. والصبر على المعصية المعصية بقت سهلة النهاردة. سهل الانسان ينزل يعصي ربنا. لكن اللي يمنع نفسه عن المعصية ده اسمه صبر. يصبر على المعصية
وفي الصبر على الطاعة يعني الصبر الواحد يقف يصلي طب دلوقتي خلص التراويح بقت في البيت. كم واحد فينا بقى ان شاء الله هيصليها فعلا كل يوم اللي هيصليها فعلا كل يوم ويصلي مدة طويلة ده اسمه صبر على الطاعة. ده اسمه صبر على الطاعة. ايوة الطاعة محتاجة قوة محتاجة صبر. عشان تصحى كل يوم
الصبح وتسيب سريرك آآ في البرد وفي الحر وفي الكلام ده كله عشان تقوم تروح الحمام وتغسل ايدك ورجلك وتروح المسجد او لو مقفولة تصلي في البيت الفجر. هي مش سهلة محتاجة صبر. صبر على الطاعة. صبر على الجهاد. كل ده الصبر
رابع نوع من انواع الصبر وده اصعب نوع هو الصبر على النعمة طبيعي ان الفقير يصبر على فقره هيعمل ايه؟ هيصبر هو انسان كويس ومتدين مش هيروح يسرق. فيصبر على الفقر
لكن مش طبيعي ان الغني يصبر على المال ولا يسرف فيه اللي عايز يبعزق وعايز يسرف وعايز يتفشخر وعايز يتمنظر عدم عمل هذه الاشياء اسمه صبر سيدنا يوسف في قصته مر باشياء صعبة جدا. صبر على المعصية لما راودته امرأة العزيز وبعد كده راودته النسوة
صبر على المصيبة ان اخواته خانوه ورموه في البير وتباع عبد وهو الكريم ابن الكريم ابن الكريم رابع جيل من اجيال انبياء وصبر على الطاعة وكان بيطيع ربنا ويدعو داخل السجن. مش يقعد يندب ويقول انا عملت ايه؟ انا كنت عايز اعمل حاجة وحشة
الخبر هييجي هنا السجن لا ابدا. ده دخل السجن في تهمة شنيعة تهمة مشينة تهمة مخلة بالشرف دخل في تهمة التحرش الجنسي. تصوروا بقى الكريم ابن الكريم ابن الكريم ابن الكريم. ومع زلك صبر على الطاعة وصبر على المصيبة مصيبة السجن. مصيبة الاستعباد ومصيبة الالقاء في
وصور على المعصية لكن اصعب حاجة صبر عليها النعمة التمكين انه يطلع يبقى رئيس امريكا طلع بقى رئيس مصر مصر وقتها كانت امريكا. القوى العظمى في العالم هذا يقول العلماء هو اصعب موقف واجهه يوسف. انه الصبر على هذه النعمة. صبر على نعمة السلطة. صعب الانسان يكون في ايده سلطة وما يزلمش
سلطة صبر على النعمة الرسول عليه الصلاة والسلام له حديث في صحيح مسلم. يقول فيه عجبا لامر المؤمن ان امره كله له خير. كل امر المؤمن خير وليس لاحد وليس ذلك لاحد الا للمؤمن
ان اصابته سراء شكر فكان خيرا له وان اصابته ضراء صبر فكان خيرا له شيء كويس تشكر تشكر النعمة بانك تستخدم النعمة فيما يرضي الله ده خير لك. وان اصابتك ضراء تصبر. فكان رجل الخير. فكل امرك خير
كل حاجة بتحصل لنا خير حتى الكورونا فيروس ده خير مات مننا ناس خير. لان ده احنا ده وقت احنا بنمتحن فيه بنصبر نعدي في الامتحان. ننجح في الامتحان طيب آآ نرجع للاية حداشر تاني. اقرا معي الاية حداشر. الا الذين صبروا وعملوا الصالحات. اولئك لهم مغفرة
اجر كبير. احنا متعودين على الذين امنوا وعملوا الصالحات. جت حوالي تلاتة وخمسين مرة على فكرة في القرآن الكريم الذين امنوا وعملوا الصالحات او اتنين وخمسين مرة. الذين امنوا وعملوا الصالحات. الذين امنوا وعملوا الصالحات. من يؤمن ويعمل صالحا
فربنا دايما يقرن الايمان بالعمل الصالح هنا الذين صبروا وعملوا الصالحات. مش الذين امنوا وعملوا الصالحات. فرنت معي وكأن هذا الصبر دليل على الايمان المؤمن الحق ليس يؤوس ولا كفور زي في الاية تسعة. المؤمن الحق لا هو فرح ولا فخور زي اللي في الاية العشرة
النقطة التانية بقى الا الذين صبروا وعملوا الصالحات هم صبروا على النعمة بانهم ايه؟ عملوا الصالحات زي ما قلنا شكر النعمة باستخدامها فيما يرضي الله وصبروا على البأس لانهم خدموا الناس وتطوعوا وبذلوا المال واطعموا الفقراء وعالجوا المرضى ودفنوا الموتى
هم دول نجوم المجتمع مش الرقاصات والراقصين والاعلاميين المنافقين. لأ نجوم المجتمع دلوقتي هم الدكاترة اللي واقفين والممرضين اللي واقفين بيصدوا في مستشفيات عشان يعالجوا الناس. بيخمروا بحياتهم. هنا على فكرة في انجلترا اول خمس دكاترة آآ ماتوا بالفيروس. آآ مسلمين
منهم آآ دكتور آآ مصري سامي شوشة اخو المهندس احمد شوشة هم دول هم دول اللي صبروا لزلك يقال بص انا قريتها في احياء علوم الدين وعجبتني جدا. الكلام ده من زمان من تلاتين سنة
الصبر هو نصف الاخلاق طبعا الناس قالت يعني ايه الصبر الناس في الاخلاق في اخلاق تانية كتير زي ايه مسلا زي مسلا العفة مم ايه كمان؟ الشجاعة ايه كمان؟ كل دي اخلاق اهي
كل دي انواع من الصبر يعني الشجاعة نوع من انواع الصبر. الصبر في الحرب اسمه شجاعة اه الصبر على على المعصية اسمها عفة هي صبر فالصبر نصف الاخلاق اصلا خلاص
نكمل مع بعض الى الذين صبروا وعملوا الصالحات. اولئك لهم مغفرة واجر كبير مغفرة مخفورة على ايه هم عملوا حاجة غلط؟ الابطال دول ممتازين هو الانسان اللي مش بيرتكب معاصي محتاج مغفرة له
هات كده اول السورة صورة هود بتبدأ بالكلام عن القرآن واياته المحكمة والمفصلة وبتطلب مننا ايه هات اول صورة هود لو سمحت قلب هات اول صورة هود الصفحة الف لام راء
كتاب احكمت اياته ثم فصلت من لدن حكيم خبير. بتقول لنا ايه الايات دي بقى؟ تلات حاجات. واحد. الا تعبدوا الا الله انني لكم منه نذير وبشير. وايه كمان؟ وان استغفروا ربكم وتستغفروا. وايه كمان؟ ثم توبوا اليه
الاستغفار عبادة مش مرتبطة بالمعاصي والتوبة عبادة مش مرتبطة بالمعاصي. يعني اللي مش بيعصى لازم يستغفر ويتوب! ايوة مين مش بيعصي ربنا؟ في حد مش بيعصي ربنا؟ فكر معايا مين مش بيعصي ربنا؟
مين مش بيعصي ربنا؟ فكروا معي. النبي عليه الصلاة والسلام الانبياء ما بيعصوش ربنا النبي عليه الصلاة والسلام ما عصاش ربنا. ومع ذلك كان يقول صحيح البخاري عن ابي هريرة
رضي الله عنه قال سمعت رسول الله صلى الله عليه وسلم يقول والله اني لاستغفر الله واتوب اليه في اليوم اكثر من سبعين مرة وفي صحيح مسلم ابن عمر بيقول يا ايها قال رسول الله صلى الله عليه وسلم يا ايها الناس توبوا الى الله فاني اتوب في اليوم اليه مائة
يا تمر انا فاكر كويس زكريا بطرس راح استغل حديسه شفته؟ شفته؟ النبي بتاعهم بيعمل زنوب كتيرة ده كان بيستغفر سبعين مرة كان بيتوب ميت مرة. طبعا هو مش فاهم حاجة
النبي عليه الصلاة والسلام يستغفر ويتوب من ايه ؟ طب ما فعلا محتاجة نفكر فيها يا جماعة ما هو بيعملش طب ما بيعملش معاصي. يستغفر ويتوب من ايه ركز معي
من عدم القدرة على شكر النعمة بما فيه الكفاية. ان ده فوق طاقة البشر ولا النبي صلى الله عليه وسلم يستطيع ان يشكر نعم الله عليه بما فيه كفاية. والدليل حديث الرسول عليه الصلاة والسلام
والذي نفسي بيده لا يدخل الجنة احد منكم بعمله. قالوا ولا انت يا رسول الله؟ قال ولا انا الا ان يتغمدني الله برحمة منه وفضل قال النبي يخش بعمله ليه ده عمل اعمال ايوة بس كل اعمال النبي دي ممكن نعمة واحدة
تعادلها او تطلع اتقل منها خلاص؟ ازا الاستغفار والتوبة تكون ليس فقط من الذنوب ولكن من عدم القدرة على شكر النعمة كما هي انا النضارة فاكرين الجوجلز اللي كنت جبتها مرة وريتها لكم اللي هي بنقفلها بالشيكرتون الاسود ونلبسها كل يوم نص ساعة عشان
نفتكر نعمة البصر. احنا كلنا فاكرين نعمة البصر. لكن قيمتها الحقيقية للانسان لا يعرف ولا يفهم قيمة النعمة الا لما يفقده جزاكم الله خيرا وبارك الله فيكم. اسأل الله ان يجعل هذا التدبر في ميزان حسناتنا. اللهم انك تعلم ان هذه القلوب قديمة
اجتمعت على كتابك واجتمعت على محبتك والتقت يا ربنا على طاعتك وتوحدت يا ربنا على دعوتك. وتعاهدت يا ربنا على نصرة شريعتك. فوفق اللهم رابطتها وادم ودها. واهدها سبلها. واملأها بنورك الذي لا يخفى
واشرح صدورها بفيض الايمان بك. وجميل التوكل عليك واحيها بمعرفتك. وامتها على الشهادة في سبيلك انك نعم المولى ونعم النصير. ونراكم غدا بازن الله ان كنا من اهل الدنيا والسلام عليكم ورحمة الله وبركاته